kohli pushes india past 200 after rohit-dhawan frenzy
ఉతికారేసిన ఓపెనర్లు.. కివీస్ టార్గెట్ 203
న్యూజిలాండ్‌తో ఫిరోజ్ షా కోట్ల వేదికగా జరుగుతున్న తొలి టీ20 మ్యాచ్‌లో
TNN | Updated:
Nov 1, 2017, 08:40PM IST
న్యూజిలాండ్&zwnj;తో ఫిరోజ్ షా కోట్ల వేదికగా జరుగుతున్న తొలి టీ20 మ్యాచ్&zwnj;లో భారత్ ఓపెనర్లు ఆకాశమే హద్దుగా చెలరేగారు. రోహిత్ శర్మ (80: 55 బంతుల్లో 6x4, 4x6), శిఖర్ ధావన్ (80: 52 బంతుల్లో 10x4, 2x6) అర్ధశతకాలు బాదడంతో తొలుత బ్యాటింగ్ చేసిన భారత్ జట్టు నిర్ణీత 20 ఓవర్లలో 3 వికెట్ల నష్టానికి 202 పరుగుల భారీ స్కోరు&zwnj;తో కివీస్&zwnj;కి గట్టి సవాల్ విసిరింది. తొలి ఓవర్ నుంచే బాదుడు మొదలెట్టిన ఈ ఓపెనర్ల జోడి మొదటి వికెట్&zwnj;కి 16.2 ఓవర్లలో అభేద్యంగా 158 పరుగుల భాగస్వామ్యం నెలకొల్పడం విశేషం. చివర్లో విరాట్ కోహ్లి (26 నాటౌట్: 11 బంతుల్లో 3x6), ధోనీ (7 నాటౌట్: 2 బంతుల్లో 1x6) క్రీజులో ఉన్నంతసేపు బ్యాట్ ఝళిపించేశారు.
టాస్ గెలిచిన న్యూజిలాండ్ కెప్టెన్ కేన్ విలియమ్సన్ ఫీల్డింగ్ ఎంచుకున్నాడు. తొలి ఓవర్&zwnj; స్పిన్నర్&zwnj;తో వేయించి షాకివ్వాలని భావించిన కివీస్&zwnj;కి రోహిత్ శర్మ వరుస బౌండరీలతో రివర్స్ పంచ్ ఇచ్చాడు. వన్డేల్లో భారత్ టాప్ ఆర్డర్&zwnj;&zwnj;ని ఇబ్బందిపెట్టిన ట్రెంట్ బౌల్ట్&zwnj; బౌలింగ్&zwnj;లో అప్పర్ కట్&zwnj; సిక్స్ ద్వారా టాప్ గేర్&zwnj;లోకి వెళ్లిన రోహిత్ శర్మ చివరి వరకూ అదే జోరుని కొనసాగించాడు. దీంతో మరో ఎండ్&zwnj;లో ఉన్న శిఖర్ ధావన్ కూడా స్వీప్, రివర్స్ స్వీప్&zwnj;లతో స్పిన్నర్లని లక్ష్యంగా చేసుకుని దూకుడు పెంచడంతో భారత్ స్కోరు బోర్డు జెట్&zwnj;స్పీడ్&zwnj;తో దూసుకెళ్లింది.
మధ్యలో రోహిత్ శర్మ ఇచ్చిన రెండు క్యాచ్&zwnj;ల్ని కివీస్ ఫీల్డర్లు జారవిడచడం కూడా భారత్&zwnj;కి కలిసొచ్చింది. ఎట్టకేలకి ఇన్నింగ్స్ 17వ ఓవర్&zwnj;లో శిఖర్ ధావన్&zwnj;ని స్పిన్నర్ ఇస్ సోథీ వైడ్ రూపంలో బంతిని విసిరి స్టంపౌట్&zwnj;గా పెవిలియన్&zwnj;కి పంపగలిగాడు. అనంతరం వచ్చిన హార్దిక్ పాండ్య (0) కూడా అదే ఓవర్&zwnj;లోనే ఔటైపోయాడు. స్లాగ్ ఓవర్లలో వరుస సిక్సర్లు బాదిన రోహిత్ శర్మ సెంచరీ చేసేలా కనిపించిన ఒక ఓవర్&zwnj;లో మ్యాచ్ ముగుస్తుందనగా కీపర్ లాథమ్&zwnj;కి క్యాచ్ ఇచ్చి పెవిలియన్ చేరాడు.